**รายงานการประชุมสภาองค์การบริหารส่วนตำบลแหลมรัง**

**สมัยวิสามัญ สมัยที่ 1/ ๒๕60 ครั้งที่ 2**

**วันที่ 9 เดือน พฤษภาคม พ.ศ. ๒๕60**

**ณ อาคารเอนกประสงค์องค์การบริหารส่วนตำบลแหลมรัง**

**...............................................**

**ผู้เข้าประชุม**

|  |  |  |  |  |  |
| --- | --- | --- | --- | --- | --- |
| **ที่** | **ชื่อ - นามสกุล** | | **ตำแหน่ง** | **ลายมือชื่อ** | **หมายเหตุ** |
| ๑ | นายเสวก | ขันทอง | ประธานสภา อบต. | เสวก ขันทอง |  |
| ๒ | นายสุชาติ | แก้วบังเกิด | รองประธานสภา อบต. | นายสุชาติ แก้วบังเกิด |  |
| ๓  4 | นายลำพอง  นายจันทร์เพ็ญ | สุขแสวง  ประสารสืบ | สมาชิกสภา อบต. หมู่ที่ 1  สมาชิกสภา อบต. หมู่ที่ ๒ | ลำพอง สุขแสวง  จันทร์เพ็ญ ประสารสืบ |  |
| 5 | นายเป๊ก | แพรผึ่ง | สมาชิกสภา อบต. หมู่ที่ ๓ | เป๊ก แพรผึ่ง |  |
| 6 | นายวิเชียร | เงินยิ่ง | สมาชิกสภา อบต. หมู่ที่ ๓ | วิเชียร เงินยิ่ง |  |
| 7 | นายณรงค์ | ศรีทองอินทร์ | สมาชิกสภา อบต.หมู่ที่ ๔ | ณรงค์ ศรีทองอินทร์ |  |
| ๘ | นายสมนึก | จำปารัตน์ | สมาชิกสภา อบต. หมู่ที่ ๕ | สมนึก จำปารัตน์ |  |
| ๙ | นางจินดารัตน์ | กองใหญ่กลาง | สมาชิกสภา อบต. หมู่ที่ ๕ | จินดารัตน์ กองใหญ่กลาง |  |
| ๑๐ | นายทองใบ | ราชสมบัติ | สมาชิกสภา อบต. หมู่ที่ ๖ | ทองใบ ราชสมบัติ |  |
| ๑๑ | นายสมบูรณ์ | นพวัตร | สมาชิกสภา อบต. หมู่ที่ ๖ | สมบูรณ์ นพวัตร |  |
| ๑๒ | นายวิทยา | ยิ่งกำแหง | สมาชิกสภา อบต. หมู่ที่ ๗ | วิทยา ยิ่งกำแหง |  |
| ๑๓ | นายอำนาจ | วรบัณฑิต | สมาชิกสภา อบต. หมู่ที่ ๗ | อำนาจ วรบัณฑิต |  |
| ๑๔ | นายวันชัย | แย้มคำ | สมาชิกสภา อบต. หมู่ที่ ๘ | วันชัย แย้มคำ |  |
| ๑๕ | นายอัมพร | แก้วมาตย์ | สมาชิกสภา อบต. หมู่ที่ ๘ | อัมพร แก้วมาตย์ |  |
| ๑๖ | นายณรงค์ | เอี้ยงเถื่อน | สมาชิกสภา อบต. หมู่ที่ ๙ | ณรงค์ เอี้ยงเถื่อน |  |
| ๑๗ | นายประเสริฐ | รักงาม | สมาชิกสภา อบต. หมู่ที่ ๑๐ | ประเสริฐ รักงาม |  |
| ๑๘ | นายสมควร | เขียนรุ่งโรจน์ | สมาชิกสภา อบต. หมู่ที่ ๑๐ | สมควร เขียนรุ่งโรจน์ |  |
| ๑๙ | นายพยอม | จันทิมา | สมาชิกสภา อบต. หมู่ที่ ๑๑ | พะยอม จันทิมา |  |
| ๒๐ | นายสมพิษ | พันคง | สมาชิกสภา อบต. หมู่ที่ ๑๑ | สมพิษ พันคง |  |
| ๒๑ | นางนกยูง | ประภัยภักดิ์ | สมาชิกสภา อบต. หมู่ที่ ๑๒ | นกยูง ประภัยภักดิ์ |  |
| ๒๒ | นายสุทิน | มโหฬาร | สมาชิกสภา อบต. หมู่ที่ ๑๒ | สุทิน มโหฬาร |  |
| ๒๓ | นายสุพิน | กัญญาโพธิ์ | สมาชิกสภา อบต. หมู่ที่ ๑๓ | สุพิน กัญญาโพธิ์ |  |
| ๒๔ | นายสมคิด | นพวัตร | สมาชิกสภา อบต. หมู่ที่ ๑๔ | สมคิด นพวัตร |  |
| ๒๕ | นายสุริยา | อยู่ยิ่ง | สมาชิกสภา อบต. หมู่ที่ ๑๔ | สุริยา อยู่ยิ่ง |  |
| ๒๖ | นายประสิทธิ์ | กาศเกษม | เลขานุการสภา อบต. | ประสิทธิ์ กาศเกษม |  |
|  |  |  |  |  |  |
|  |  |  |  |  |  |
|  |  |  |  |  |  |

-๒-

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |

|  |  |  |  |  |  |
| --- | --- | --- | --- | --- | --- |
| ๑ | นายพงศกร | คงเจริญ | นายก อบต.แหลมรัง | พงศกร คงเจริญ |  |
| ๒ | นายกาเรียน | สิงห์เขียว | รองนายก อบต. | กาเรียน สิงห์เขียว |  |
| ๓ | นางสุมาลี | บรรเทาทุกข์ | รองนายก อบต. | สุมาลี บรรเทาทุกข์ |  |
| ๔ | นายจินดา | แท่งทอง | ผญ.ม.๑๓ | จินดา แท่งทอง |  |
| ๕ | นายสวน | สุขแย้ม | กำนัน ต.แหลมรัง | สวน สุขแย้ม |  |
| ๖ | นายฮอนด้า | สีเรือง | ผญบ.ม.๓ | ฮอนด้า สีเรือง |  |
| ๗ | นางแต๋ว | กลิ่นหอม | ผญบ.ม.๑๔ | แต๋ว กลิ่นหอม |  |
| ๘ | นายวิก | ชูจิตร | ผญบ.ม.๑ | วิก ชูจิตร |  |
| ๙ | นายเพิ่ม | สีหาบง | ผญบ.ม.๗ | เพิ่ม สีหาบง |  |
| ๑๐ | นายเป | วงษ์สีหา | ประธานชมรมผู้สูงอายุ | เป วงษ์สีหา |  |
| 11 | นายถามพัฒน์ | นุชท่าโพ | รองปลัด อบต. | ถามพัฒน์ นุชท่าโพ |  |
| 12 | จ่าเอกอภิชาติ | บุญช่วยสุข | หัวหน้าสำนักปลัดฯ | จ.อ.อภิชาติ บุญช่วยสุข |  |
| 13 | นายบุญส่ง | ฉิมคง | ผู้ใหญ่บ้าน ม.๙ | บุญส่ง ฉิมคง |  |
| 14 | นายคำรณ | วงศ์สูง | ผญบ.ม.๑๑ | คำรณ วงศ์สูง |  |
| 15 | นายบุญทอ | เชือกปัท | ผช.ม.๖ | บุญทอ เชือกปัท |  |
| 16 | นายเกรียงศักดิ์ | โพทอง | ผช.ม.๕ | เกรียงศักดิ์ โพทอง |  |
| 17 | นายบุญนำ | บัวทิม | ผอ.ร.ร.บ้านบึงทับจั่น | บุญนำ บัวทิม |  |
| 18 | นายประจักษ์ | โคชะถา | ผอ.ร.ร.แหลมรังราษฎร์บำรุง | ประจักษ์ โคชะถา |  |
| 19 | นางสาวจิราภรณ์ | สุรเสียง | ผอ.ร.ร.แหลมรังวิทยาคม | จิราภรณ์ สุรเสียง |  |
| 20 | นายดำรงค์ | ศรีนาราง | เลขานุการนายก อบต. | ดำรงค์ ศรีนาราง |  |
| 21 | จ.ส.อ.สมคิด | ศรีนาชู | หน.ชป.มวลชน อ.บึงนาราง | จ.ส.อ.สมคิด ศรีนาชู |  |
| 22 | นายมี | พรหมอยู่ | เลขาฯผู้สูงอายุ | มี พรหมอยู่ |  |
| 23 | นายสมหมาย | อภัยภักดิ์ | ผญบ.ม.๑๒ | สมหมาย อภัยภักดิ์ |  |

**ผู้ขาดประชุม** - ไม่มี

**ผู้ลาประชุม** - ไม่มี

/ เริ่มประชุมเวลา..........

-๓-

**เริ่มประชุมเวลา ๐๙.๓๐ น.**

- เมื่อที่ประชุมพร้อมแล้ว เลขานุการสภาองค์การบริหารส่วนตำบลแหลมรัง ได้ทำการตรวจสอบ นับจำนวนองค์ประชุม ผลปรากฏครบองค์ประชุม

- ประธานสภาองค์การบริหารส่วนตำบลแหลมรัง จุดเทียน ธูป บูชาพระรัตนตรัย และนำกล่าวสวดมนต์ไหว้พระพร้อมกัน

- เสร็จแล้ว เปิดเพลงสรรเสริญพระบารมี 1 จบ

- ที่ประชุมยืนสงบนิ่ง เพื่อถวายความอาลัยแด่พระบาทสมเด็จ พระปรมินทรมหาภูมิพล อดุลยเดช ในหลวงรัชกาลที่ 9 เป็นเวลา 89 วินาที

#### เลขานุการสภาฯ - ได้กล่าวเชิญประธานสภาฯ เปิดการประชุมสภาฯ และดำเนินการประชุม ตามระเบียบวาระการประชุมต่อไป

ประธานสภาฯ -กล่าวต้อนรับสมาชิก และผู้เข้าร่วมการการประชุมวันนี้และชี้แจงว่าวันนี้เป็นการประชุมนัดพิเศษ ที่มีวาระการพิจารณาในที่ประชุมเรื่องเดียว ซึ่งถือเป็นเรื่องสำคัญ และจะได้ชี้แจงรายละเอียดในวาระการประชุมต่อไป

- เมื่อกล่าวเปิดการประชุมสภาฯแล้ว ได้มอบหมายให้เลขานุการสภาฯ ได้ดำเนินการชี้แจงวาระแจ้งให้ที่ประชุมทราบ

**ระเบียบวาระที่ ๑ เรื่องที่ประธานจะแจ้งต่อที่ประชุม**

เลขานุการสภาฯ (1) เรื่องประกาศกรมอุตุนิยมวิทยา"พายุฤดูร้อนบริเวณประเทศไทยตอนบน " ฉบับที่ 13 ลงวันที่ 06 พฤษภาคม 2560บริเวณภาคเหนือยังคงเกิดพายุฤดูร้อนบางพื้นที่ในระยะ 1-2 วันนี้ โดยมีพายุฝนฟ้าคะนอง ฟ้าผ่า และลมกระโชกแรงบางพื้นที่ส่วนมากบริเวณจังหวัดแม่ฮ่องสอน เชียงใหม่ เชียงราย พะเยา ลำพูน ลำปาง ตาก พิจิตร สุโขทัย และกำแพงเพชร สำหรับภาคตะวันออกเฉียงเหนือ ภาคกลาง และภาคตะวันออกพายุฤดูร้อนจะลดลง แต่ยังคงมีฝนฟ้าคะนองบางพื้นที่ หลังจากนั้นอากาศจะคลายความร้อนลง

ขอให้ประชาชนหลีกเลี่ยงการอยู่ในที่โล่งแจ้ง ใต้ต้นไม้ใหญ่ และป้ายโฆษณาที่ไม่แข็งแรง ในขณะที่เกิดพายุฝนฟ้าคะนอง ลมกระโชกแรง ในช่วงวันและเวลาดังกล่าวไว้ด้วย

ทั้งนี้เนื่องจากบริเวณความกดอากาศสูงกำลังปานกลางจากประเทศจีนปกคลุมประเทศไทยตอนบนจนถึงวันที่ 7 พฤษภาคม 2560

ประกาศ ณ วันที่ 6 พฤษภาคม พ.ศ. 2560 เวลา 11.00 น.

ประกาศฉบับนี้เป็นฉบับสุดท้ายของเหตุการณ์นี้

(ลงชื่อ) วันชัย ศักดิ์อุดมไชย

(นายวันชัย ศักดิ์อุดมไชย)

อธิบดีกรมอุตุนิยมวิทยา

(๒) การโอนเงินภาษีมูลค่าเพิ่ม ตามพระราชบัญญัติจัดสรรรายได้ ประเภทภาษีมูลค่าเพิ่มและภาษีธุรกิจเฉพาะให้แก่ราชการส่วนท้องถิ่น พ.ศ. 2534 (ภาษีมูลค่าเพิ่ม 1 ใน 9) ภาษีสุรา และภาษีสรรพสามิต ประจำเดือนเมษายน 2560 ให้แก่องค์กรปกครองส่วนท้องถิ่น รายละเอียดดังนี้

-4-

- ภาษีมูลค่าเพิ่ม 1 ใน 9 จำนวน 365,189.18บาท

- ภาษีสุรา จำนวน 190,028.40บาท

- ภาษีสรรพสามิต จำนวน 429,640.60บาท

**รวมยอดทั้งหมด 984,858.18บาท**

(๓) เรื่องออกคำสั่งองค์การบริหารส่วนตำบลแหลมรังที่ 171/ ๒๕60เรื่องแต่งตั้งคณะกรรมการบริหารอุปกรณ์กีฬาหมู่บ้าน ลงวันที่7 เมษายน พ.ศ.2560 ประกอบด้วยกำนัน ผู้ใหญ่บ้าน และสมาชิกสภาองค์การบริหารส่วนตำบล ในแต่ละหมู่บ้านเป็นคณะกรรมการฯ เพื่อทำหน้าที่ วิเคราะห์ปัญหา เสนอแนะแนวทาง และวิธีการส่งเสริมการออกกำลังกายของประชาชนแล้วกำหนดเป็นแผนงาน โครงการต่างๆ ในการส่งเสริมสุขภาพประชาชน และรายงานให้ผู้บริหารท้องถิ่นได้ทราบ เป็นแกนนำในการส่งเสริม และพัฒนากีฬาทุกประเภท ในรูปแบบการจัดแข่งกีฬาภายในหมู่บ้านประสานงาน ปฏิบัติงานกับองค์กรปกครองส่วนท้องถิ่น รวมทั้งชมรมกีฬาโรงเรียน และหมู่บ้าน กรณีมีการจัดแข่งขันกีฬาระดับตำบล อำเภอ หรือจังหวัดดำเนินการสำรวจ หรือสอบถามประชาชน และประชุมคณะกรรมการฯ พิจารณาความต้องการอุปกรณ์กีฬาของประชาชนในหมู่บ้าน เพื่อรายงานองค์การบริหารส่วนตำบลแหลมรัง ในการสนับสนุนอุปกรณ์กีฬาต่อไปในอนาคตเก็บรักษาอุปกรณ์กีฬาหมู่บ้าน พร้อมจัดทำบัญชีคุมไว้ให้เรียบร้อยการดำเนินงาน กิจกรรมอื่นๆ ตามที่องค์การบริหารส่วนตำบลแหลมรัง หรือหน่วยงานราชการอื่นๆ ที่เกี่ยวข้องได้ประสานเพื่อขอความร่วมมือ ช่วยเหลือตามที่มีส่วนเกี่ยวข้อง

(4) เชิญชวนร่วมกิจกรรมวันต้นไม้ประจำปีของชาติ ประจำปี 2560 โดย องค์การบริหารส่วนตำบลแหลมรัง จะดำเนินการปลูกต้นไม้ และแจกจ่ายพันธ์ต้นไม้ต่างๆ เช่น สัก ประดู่ พะยูง และอื่นๆ ในวันที่ 10 พฤษภาคม 2560 เวลา 09.30 น.เป็นต้นไป ณ วัดโป่งวัวแดง หมู่ที่ 4 ตำบลแหลมรัง จึงขอเชิญชวนทุกท่านไปร่วมโดยพร้อมเพรียงกัน และช่วยประชาสัมพันธ์ประชาชนทั่วไปได้รับทราบด้วย

ที่ประชุม - รับทราบ

**ระเบียบวาระที่ ๒ เรื่องรับรองรายงานการประชุมครั้งที่แล้ว**

ประธานสภาฯ -ในรายงานประชุมสภาฯ ครั้งที่แล้ว เป็นการประชุมสภาฯ สมัยวิสามัญ สมัยที่ 1/2560 ครั้งแรก เมื่อวันที่ 2 กุมภาพันธ์ 2560 เสนอสภาฯรับรอง

เลขานุการสภาฯ -ชี้แจงว่าตามระเบียบกระทรวงมหาดไทย ว่าด้วย ข้อบังคับการประชุมสภาท้องถิ่น พ.ศ. ๒๕๔๗ แก้ไขเพิ่มเติมถึง (ฉบับที่ ๒) พ.ศ. ๒๕๕๔ ข้อ๓๓รายงานการประชุมสภาท้องถิ่นทุกคราวต้องให้คณะกรรมการตรวจรายงานการประชุมได้ตรวจสอบแล้วให้ทำสำเนารายงานการประชุมซึ่งคณะกรรมการตรวจรายงานการประชุมได้ตรวจสอบแล้วขึ้นอย่างน้อยสองฉบับเพื่อให้สมาชิกสภาท้องถิ่นได้มีโอกาสตรวจดูได้ก่อนเวลาประชุมไม่น้อยกว่าหนึ่งวันเพื่อให้สภาท้องถิ่นรับรองรายงานการประชุมนั้นและการแก้ไขถ้อยคำในรายงานการประชุมให้กระทำโดยมติของที่ประชุมสภาท้องถิ่น

-5-

ซึ่งรายงานการประชุมครั้งที่แล้ว ได้ส่งให้คณะกรรมการตรวจรายงานการประชุมได้ตรวจสอบไปก่อนหน้านี้แล้ว ทางคณะกรรมการตรวจรายงานการประชุม จะได้ชี้แจงต่อที่ประชุมต่อไป

และในส่วนรายละเอียดรายงานการประชุมครั้งที่แล้ว ก็ติดบอร์ดประชาสัมพันธ์เพื่อให้สมาชิกสภาฯ ได้ตรวจสอบล่วงหน้าก่อนที่จะมีการประชุมวันนี้แล้ว

ประธานสภาฯ -โอกาสนี้ขอเชิญทางประธานคณะกรรมการตรวจรายงานการประชุม ชี้แจง

*นายอัมพร แก้วมาตย์* -กล่าวชี้แจงว่า จากการตรวจรายงานการประชุมสภาฯ ครั้งที่แล้วคณะกรรมการฯ เห็นว่าเรียบร้อยดีไม่มีแก้ไขใดๆ ส่วนสมาชิกท่านอื่นเห็นเป็นอย่างไร ขอให้ชี้แจงเสนอต่อที่ประชุมต่อไป

ที่ประชุม - ไม่มีการเสนอแก้ไขใดๆ

ประธานสภาฯ -กล่าวขอมติรับรองรายงานการประชุมครั้งที่แล้ว

มติที่ประชุม - มีมติรับรองรายงานการประชุม ยกมือออกเสียง 23 เสียง(งดออกเสียง 2 คน คือประธานสภาฯ และรองประธานสภาฯ)

**ระเบียบวาระที่ ๓ เรื่องกะทู้ถาม**

ประธานสภาฯ - มีผู้ใดยื่นกะทู้ และถ้าหากต้องการเสนอกะทู้สดในที่ประชุม ก็ขอเชิญ

ที่ประชุม - ไม่มีเสนอแต่อย่างใด

**ระเบียบวาระที่ ๕ เรื่องที่เสนอเพื่อพิจารณาเห็นชอบ**

ประธานสภาฯ 1. การพิจารณาเห็นชอบการเข้าร่วมสนองพระราชดำริสมเด็จพระเทพรัตนราชสุดาฯ สยามบรมราชกุมารี ในโครงการอนุรักษ์พันธุกรรมพืชอันเนื่องมาจากพระราชดำริ

- ขอเชิญทางผู้บริหารฯ ได้ชี้แจงความเป็นมาของโครงการฯ

*นายกองค์การบริหาร-* -กล่าวชี้แจงความเป็นมาขอโครงการอนุรักษ์พันธุกรรมพืชอันเนื่องมาจาก*ส่วนตำบล* พระราชดำริ สมเด็จพระเทพรัตนราชสุดาฯสยามบรมราชกุมารี เป็นโครงการที่จัดตั้งขึ้น

เมื่อปี พ.ศ. 2536โดยมีวัตถุประสงค์เพื่อสร้างความเข้าใจและทำให้ตระหนักถึงความสำคัญของพันธุกรรมพืชต่างๆ ที่มีอยู่ในประเทศไทยก่อให้เกิดกิจกรรมเพื่อให้มีการร่วมคิดร่วมปฏิบัติที่นำผลประโยชน์มาถึงประชาชนชาวไทยตลอดจนให้มีการจัดทำระบบข้อมูลพันธุกรรมพืช ให้แพร่หลายสามารถสื่อถึงกันได้ทั่วประเทศ

ทั้งนี้สืบเนื่อง มาจากสายพระเนตรอันยาวไกลของพระบาทสมเด็จพระเจ้าอยู่หัวตั้งแต่เมื่อครั้งปี พ.ศ. 2503 ที่ทรงมีพระราชดำริให้อนุรักษ์ต้นยางนาและทรงให้รวบรวมพืชพันธุ์ไม้ของภาคต่าง ๆ ทั่วประเทศปลูกไว้ในสวนจิตรลดาโครงการอนุรักษ์พันธุกรรมพืชอันเนื่องมาจากพระราชดำริฯจึงเป็นโครงการที่เกิดขึ้นเพื่อสนองแนวพระราชดำริ และ

-6-

สืบสานพระราชปณิธานแห่งพระองค์โดยปรากฏในรูปแบบกิจกรรมต่างๆประกอบด้วยกิจกรรมปกปักพันธุกรรมพืชในพื้นที่ป่าธรรมชาติการสำรวจรวบรวมพันธุกรรมพืชที่มีแนวโน้มว่าใกล้สูญพันธุ์อันเกิดจากการเปลี่ยนแปลงของสภาพแวดล้อม การนำพันธุ์พืชที่รวบรวมเพาะปลูกและรักษาในพื้นที่ที่เหมาะสมทางกายภาพ และปลอดภัยจากการรุกราน การอนุรักษ์และใช้ประโยชน์พันธุกรรมพืช โครงการศึกษาประเมินพันธุกรรมพืชในด้านต่างๆให้ทราบองค์ประกอบ คุณสมบัติ และการใช้ประโยชน์พืชพรรณการจัดทำระบบข้อมูลพันธุกรรมพืชด้วยคอมพิวเตอร์ การวางแผนและพัฒนาพันธุกรรมพืชระยะยาว 30 - 50 ปี และกิจกรรมการสร้างจิตสำนึกในการอนุรักษ์พันธุกรรมพืชแก่กลุ่มเป้าหมายต่างๆ ได้แก่ เยาวชน บุคคลทั่วไป ให้มีความเข้าใจตระหนักในความสำคัญเกิดความปิติ และสำนึกที่จะร่วมมือร่วมใจกันอนุรักษ์พืชพรรณของไทยให้คงอยู่เป็นทรัพยากรอันทรงคุณค่าประจำชาติสืบไปซึ่งส่วนใหญ่เป็นพันธุ์ไม้ที่มีถิ่นกำเนิดในประเทศไทยสามารถนำมาใช้ให้เกิดประโยชน์ที่เกี่ยวกับ **"ปัจจัยสี่"** อันเป็นพื้นฐานหลักในการดำรงชีวิตของมนุษย์จึงนับได้ว่าพันธุ์ไม้เหล่านี้มีความผูกผันกับชีวิตความเป็นอยู่ของคนไทยมาช้านานนับจากอดีตจนถึงปัจจุบัน อย่างไรก็ตามเมื่อยุคสมัยเปลี่ยนไปประโยชน์ที่เคยได้รับจากพรรณพืชอาจแปรไปตามสภาพแวดล้อมทางธรรมชาติความต้องการของสังคม และผู้บริโภค การสำรวจค้นคว้าและวิจัยตามหลักวิทยาการสมัยใหม่เกี่ยวกับพฤกษศาสตร์ดังที่โครงการอนุรักษ์พันธุกรรมพืชอันเนื่องมาจากพระราชดำริ ฯ ดำเนินการอยู่ในขณะนี้จึงสามารถทำให้คนไทยได้ทราบถึงคุณประโยชน์ของพืชพรรณหลายชนิดซึ่งบางชนิดเป็นที่รู้จักแพร่หลายมีการนำมาใช้ประโยชน์แต่ขาดการดูแลรักษาจนปริมาณลดลงและเกือบสูญพันธุ์จากถิ่นกำเนิดพืชบางชนิดมีมาช้านาน แต่มิได้เป็นที่ล่วงรู้ถึงคุณประโยชน์จนอาจถูกละเลย หรือถูกทำลายไปอย่างน่าเสียดาย

ปัจจุบันมีหน่วยงานต่างๆ ร่วมสนองพระราชดำริในโครงการ อพ.สธ. เพิ่มขึ้น รวม 75 หน่วยงานหลัก ทำให้พื้นที่และกิจกรรมดำเนินงานของโครงการ อพ.สธ. กระจายออกไป ทั้งในส่วนกลางและส่วนภูมิภาค และมีแผนแม่บทโครงการ อพ.สธ. ระยะ 5 ปีที่สี่ (ตุลาคม พ.ศ. 2549 – กันยายน พ.ศ. 2554) โดยมีกรอบการดำเนินงานได้แก่

1.กรอบการเรียนรู้ทรัพยากร ประกอบด้วยกิจกรรมปกปักพันธุกรรมพืช กิจกรรมสำรวจเก็บรวบรวมพันธุกรรมพืช และกิจกรรมปลูกรักษาพันธุกรรมพืช

2.กรอบการใช้ประโยชน์ประกอบด้วยกิจกรรมอนุรักษ์และใช้ประโยชน์พันธุกรรมพืช กิจกรรมศูนย์ข้อมูลพันธุกรรมพืช กิจกรรมวางแผนพัฒนาพันธุ์พืช

3.กรอบการสร้างจิตสำนึกประกอบด้วยกิจกรรมสร้างจิตสำนึกในการอนุรักษ์พันธุกรรมพืช กิจกรรมพิเศษสนับสนุนการอนุรักษ์พันธุกรรมพืช ดังนั้น สถาบันวิจัยและพัฒนา จึงได้สนับสนุนให้แต่ละคณะหรือศูนย์การศึกษาดำเนินการโครงการ/กิจกรรมที่ผ่านการพิจารณา

ขั้นตอนการสมัครเข้าร่วมสนองพระราชดำริโครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพรัตนราชสุดาฯสยามบรมราชกุมารี (อพ.สธ) มีแนวทาง ขั้นตอนดำเนินการดังต่อไปนี้

-7-

1. องค์กรปกครองส่วนท้องถิ่น จัดประชุมหารือผู้บริหาร สมาชิกสภาองค์การบริหารส่วนตำบล ผู้นำหมู่บ้าน กำนัน ผู้ใหญ่บ้านเข้าร่วมประชุมพิจารณาเห็นชอบการเข้าร่วมสนองพระราชดำริโครงการอนุรักษ์พันธุกรรมพืชอันเนื่องมาจากพระราชดำริ และจัดทำรายงานการประชุม

2. องค์กรปกครองส่วนท้องถิ่น จัดทำหนังสือถึง เลขาธิการพระราชวังในฐานะผู้อำนวยการโครงการอนุรักษ์พันธุกรรมพืชอันเนื่องมาจากพระราชดำริ โดยมีเอกสารประกอบด้วย รายงานการประชุม อบต. รายงานการประชุมกลุ่มอนุรักษ์ของชุมชนต่างๆ แผนที่และข้อมูลพื้นฐานตำบล ร่างแผนแม่บท โครงการอนุรักษ์พันธุกรรมพืชอันเนื่องมาจากพระราชดำริ

3. จัดทำเอกสารตามข้อ 2 ไปยังสำนักงานส่งเสริมการปกครองท้องถิ่นจังหวัดพิจิตร จำนวน 3 ชุด

4. การจัดตั้งคณะกรรมการ คณะทำงาน เพื่อให้มีการทำงานอย่างมีระบบ มีประสิทธิภาพในการดำเนินการโครงการฯ

5. จัดทำข้อมูลพื้นที่ตำบลแหลมรัง เกี่ยวกับข้อมูลพื้นฐาน ทรัพยากรในพื้นที่ และข้อมูลด้านอื่นๆ

6. เอกสารโครงการฯ ดาว์นโหลดได้ที่ www.rspg.or.th และประสานงาน สอบถามรายละเอียดได้ที่นางสิริพร กองทรง นักส่งเสริมการปกครองท้องถิ่น ปฏิบัติการ โทร 056 615824 หรือ กองพัฒนาและส่งเสริมการบริหารงานท้องถิ่น ส่วนส่งเสริมการพัฒนาเศรษฐกิจ สังคม และคุณภาพชีวิต โทร 0 2241 9000 ต่อ 4104

7. การประเมินผล ติดตามผลการดำเนินการโครงการฯ

ดังนั้น องค์การบริหารส่วนตำบลแหลมรัง คงถึงเวลาที่จะต้องร่วมดำเนินการอนุรักษ์พันธ์ไม้ต่างๆที่สำคัญ พันธ์ไม้ประจำถิ่น เพื่อให้คงอยู่สืบต่อไปจนถึงคนรุ่นหลัง

*นายณรงค์ ศรีทองอินทร์* - กล่าวสอบถามว่าพันธุ์ต้นไม้ที่จะทำการอนุรักษ์ดังกล่าว ต้องเป็นพันธุ์ต้นไม้ *(ส.อบต. หมู่ที่ 4)* ประเภทใด อย่างไร

*นายกองค์การบริหาร*- - ชี้แจงว่า พันธุ์ต้นไม้ต่างๆทั้งหมดที่มีอยู่ในพื้นที่บริเวณบ้าน หรือในสวน นา ไร่*ส่วนตำบล* ของเรา อาจเป็นต้นไม้ที่หายาก ไม้มงคล ไม้สงวน ไม้ประจำชาติ ประจำจังหวัด หรือไม้

ผลต่างๆ ก็ได้

*นายอัมพรแก้วมาตย์* - ชี้แจงว่าปัญหา อุปสรรค ในโครงการฯ อาจจะมี เช่นกรณีที่ประชาชนทั่วไป*(ส.อบต.หมู่ที่ 8)* ยังมีการตัดไม้ทำลายป่า โดยเฉพาะไม้ที่หายาก ไม้สงวน เช่น ประดู่ มะค่า ไม้เนื้อแข็ง

ต่างๆ เราจะมีมาตรการดำเนินการอย่างไร ในความเห็นตนเองควรสร้างความตระหนักและจิตสำนึกที่มองเห็นความสำคัญของพันธุ์ไม้ที่หายาก และเพื่อเป็นการอนุรักษ์ให้คนรุ่นหลังได้รักษาสืบต่อไป

*ปลัดองค์การบริหาร*- - กล่าวแสดงความเห็นว่า การดำเนินการโครงการฯนี้ จะต้องมีการชี้แจง *ส่วนตำบล* ประชาสัมพันธ์ให้ประชาชนทั่วไป ได้รับทราบ และตระหนักถึงความสำคัญโครงการนนี้

เนื่องจากเป็นโครงการตาม พระราชดำริ สมเด็จพระเทพรัตนราชสุดาฯสยามบรมราชกุมารี

-8-

ประธานสภาฯ - กล่าวขอมติในที่ประชุม จะเห็นชอบ หรือไม่ อย่างไร

มติที่ประชุม -ได้พิจารณาแล้ว มีมติเห็นชอบ ออกเสียง 23 เสียง (งดออกเสียง 2 คน)

**ระเบียบวาระที่ ๖ เรื่องอื่น ๆ**

ประธานสภาฯ -กล่าวชี้แจงเพิ่มเติมว่า ในการจัดตั้งคณะทำงาน คณะกรรมการฝ่ายต่างๆ ก็คง จะมีการประชาคม ประชุมประชาชนทุกหมู่บ้าน เพื่อคัดเลือกกันอีกครั้งหนึ่ง พร้อมทั้งการชี้แจง ประชาสัมพันธ์ความเป็นมาขอโครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพรัตนราชสุดาฯสยามบรมราชกุมารี ซึ่งจะได้ประสาน และแจ้งให้ทุกท่านทราบต่อไป

ที่ประชุม - รับทราบ

ประธานสภาฯ - กล่าวขอบคุณทุกคนที่เข้าประชุม ถ้าไม่มีเรื่องอื่นๆ เพิ่มเติม ขอปิดการประชุม

**ปิดประชุม เวลา ๑1.35 น.**

ลงชื่อ ผู้บันทึกรายงานการประชุม

(นายประสิทธิ์ กาศเกษม )

เลขานุการสภาองค์การบริหารส่วนตำบลแหลมรัง

ลงชื่อ ผู้ตรวจ รับรองรายงานการประชุม

(นายเสวก ขันทอง )

ประธานสภาองค์การบริหารส่วนตำบลแหลมรัง